Návrh komuniké

Vláda Slovenskej republiky na svojom zasadnutí ..............prerokovala a schválila  návrh koncepcie organizácie a rozvoja integrovaného záchranného systému do roka 2010. Ministrovi vnútra a ministrovi zdravotníctva  uložila zabezpečiť  dobudovanie integrovaného záchranného systému.
Koncepcia bola vypracovaná v súlade s Programovým vyhlásením vlády Slovenskej republiky a upravuje budovanie integrovaného záchranného systému do roku 2007 s výhľadom do roku 2010.  Jej implementácia do činnosti a rozvoja záchranných zložiek integrovaného záchranného systému umožní okrem iného skrátenie doby reakcie záchranných zložiek na tiesňové volanie a tým aj zrýchlenie poskytnutia pomoci postihnutým vrátane zvýšenia  ich akčnej schopnosti pri  poskytovaní pomoci pri ohrození života, zdravia a majetku.
Dobudovaním integrovaného záchranného systému sa dosiahne zvýšenie úrovne spoločenskej bezpečnosti v oblasti poskytovania pomoci v tiesni, a tým aj posilnenie vedomia spoločnosti a zvýšenie dôvery k záchranárskym subjektom.